
	Υπόμνημα για τα χρησιμοποιούμενα σύμβολα

		*	Διαδικασία διαβούλευσης
	***	Διαδικασία έγκρισης
	***I	Συνήθης νομοθετική διαδικασία (πρώτη ανάγνωση)
	***II	Συνήθης νομοθετική διαδικασία (δεύτερη ανάγνωση)
	***III	Συνήθης νομοθετική διαδικασία (τρίτη ανάγνωση)

(Η ενδεικνυόμενη διαδικασία στηρίζεται στη νομική βάση που προτείνεται στο σχέδιο πράξης)







	Τροπολογίες σε σχέδιο πράξης

	Τροπολογίες του Κοινοβουλίου σε δύο στήλες

Η διαγραφή κειμένου σημαίνεται με πλάγιους έντονους χαρακτήρες στην αριστερή στήλη. Η αντικατάσταση κειμένου σημαίνεται με πλάγιους έντονους χαρακτήρες και στις δύο στήλες. Το νέο κείμενο σημαίνεται με πλάγιους έντονους χαρακτήρες στη δεξιά στήλη.

Η πρώτη και η δεύτερη γραμμή της επικεφαλίδας κάθε τροπολογίας προσδιορίζουν το σχετικό τμήμα του εξεταζόμενου σχεδίου πράξης. Εάν μία τροπολογία αναφέρεται σε ήδη υφιστάμενη πράξη την οποία το σχέδιο πράξης αποσκοπεί να τροποποιήσει, η επικεφαλίδα περιέχει επιπλέον και μία τρίτη και μία τέταρτη γραμμή που προσδιορίζουν αντίστοιχα την υφιστάμενη πράξη και τη διάταξή της στην οποία αναφέρεται η τροπολογία.

Τροπολογίες του Κοινοβουλίου με μορφή ενοποιημένου κειμένου

Τα νέα τμήματα του κειμένου σημαίνονται με πλάγιους έντονους χαρακτήρες. Τα τμήματα του κειμένου που απαλείφονται σημαίνονται με το σύμβολο ▌ή με διαγραφή. Η αντικατάσταση κειμένου σημαίνεται με πλάγιους έντονους χαρακτήρες που υποδηλώνουν το νέο κείμενο και με διαγραφή του κειμένου που αντικαθίσταται. 
Κατ’ εξαίρεση, δεν σημαίνονται οι τροποποιήσεις αυστηρά τεχνικής φύσης που επιφέρουν οι υπηρεσίες κατά την επεξεργασία του τελικού κειμένου.

ΣΧΕΔΙΟ ΝΟΜΟΘΕΤΙΚΟΥ ΨΗΦΙΣΜΑΤΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2021/1232 όσον αφορά την παράταση της περιόδου εφαρμογής του
(COM(2025)0797 – C10‑0370/2025 – 2025/0429(COD))
(Συνήθης νομοθετική διαδικασία: πρώτη ανάγνωση)
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM[2025]0797),
–	έχοντας υπόψη το άρθρο 294 παράγραφος 2, το άρθρο 16 παράγραφος 2 και το άρθρο 114 παράγραφος 1 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C10‑0370/2025),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη το άρθρο 60 του Κανονισμού του,
–	έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A10‑0000/2026),
1.	εγκρίνει τη θέση του σε πρώτη ανάγνωση όπως παρατίθεται κατωτέρω·
2.	ζητεί από την Επιτροπή να υποβάλει εκ νέου την πρόταση στο Κοινοβούλιο, αν την αντικαταστήσει με νέο κείμενο, αν της επιφέρει σημαντικές τροποποιήσεις ή αν προτίθεται να της επιφέρει σημαντικές τροποποιήσεις·
3.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 2</Article>
	

	Κείμενο που προτείνει η Επιτροπή
	Τροπολογία

	(2)	Η πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση κανόνων με σκοπό την πρόληψη και την καταπολέμηση της σεξουαλικής κακοποίησης παιδιών3, την οποία ενέκρινε η Επιτροπή στις 11 Μαΐου 2022, έχει ως στόχο να παράσχει το μακροπρόθεσμο νομικό πλαίσιο. Ωστόσο, οι διοργανικές διαπραγματεύσεις σχετικά με την εν λόγω πρόταση δεν έχουν προχωρήσει επαρκώς για να υπάρχει η βεβαιότητα ότι θα ολοκληρωθούν εγκαίρως ώστε το μακροπρόθεσμο νομικό πλαίσιο, συμπεριλαμβανομένων τυχόν τροποποιήσεων του κανονισμού (ΕΕ) 2021/1232 που ενδέχεται να περιέχει, να εγκριθεί, να τεθεί σε ισχύ και να εφαρμοστεί πριν από τις 4 Απριλίου 2026.
	(2)	Η πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση κανόνων με σκοπό την πρόληψη και την καταπολέμηση της σεξουαλικής κακοποίησης παιδιών, την οποία ενέκρινε η Επιτροπή στις 11 Μαΐου 2022 («η πρόταση του 2022»), έχει ως στόχο να παράσχει το μακροπρόθεσμο νομικό πλαίσιο. Ωστόσο, οι διοργανικές διαπραγματεύσεις σχετικά με την εν λόγω πρόταση δεν έχουν προχωρήσει επαρκώς για να υπάρχει η βεβαιότητα ότι θα ολοκληρωθούν εγκαίρως ώστε το μακροπρόθεσμο νομικό πλαίσιο, συμπεριλαμβανομένων τυχόν τροποποιήσεων του κανονισμού (ΕΕ) 2021/1232 που ενδέχεται να περιέχει, να εγκριθεί, να τεθεί σε ισχύ και να εφαρμοστεί πριν από τις 4 Απριλίου 2026. Το Ευρωπαϊκό Κοινοβούλιο ενέκρινε τη θέση του και την εντολή για την έναρξη διοργανικών διαπραγματεύσεων στις 22 Νοεμβρίου 2023, ενώ το Συμβούλιο κατάφερε να καταλήξει στη θέση του μόλις στις 26 Νοεμβρίου 2025. Απαιτείται, συνεπώς, περαιτέρω παράταση, παρόλο που ο κανονισμός (ΕΕ) 2021/1232 σχεδιάστηκε ως προσωρινό και μοναδικό μέσο που θα παρείχε επαρκή χρόνο για την έγκριση της πρότασης του 2022.

	__________________
	__________________

	3 Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση κανόνων με σκοπό την πρόληψη και την καταπολέμηση της σεξουαλικής κακοποίησης παιδιών, COM/2022/209 final.
	3 Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση κανόνων με σκοπό την πρόληψη και την καταπολέμηση της σεξουαλικής κακοποίησης παιδιών, COM/2022/209 final.


Or. <Original>{EN}en</Original>
</Amend>
<Amend>Τροπολογία		<NumAm>2</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 4</Article>
	

	Κείμενο που προτείνει η Επιτροπή
	Τροπολογία

	(4)	Δεδομένων των οικείων περιστάσεων, ο κανονισμός (ΕΕ) 2021/1232 θα πρέπει να τροποποιηθεί ώστε να παραταθεί η περίοδος εφαρμογής του για χρονική περίοδο που θα είναι περιορισμένη σε αυτό που είναι απολύτως αναγκαίο για τη θέσπιση του μακροπρόθεσμου νομικού πλαισίου και για την έναρξη ισχύος του.
	(4)	Δεδομένων των οικείων περιστάσεων, ο κανονισμός (ΕΕ) 2021/1232 θα πρέπει να τροποποιηθεί ώστε να παραταθεί η περίοδος εφαρμογής του για χρονική περίοδο που θα είναι περιορισμένη σε αυτό που είναι απολύτως αναγκαίο για τη θέσπιση του μακροπρόθεσμου νομικού πλαισίου και για την έναρξη ισχύος του. Οι συννομοθέτες, ως εκ τούτου, δεσμεύονται να καταλήξουν σε συμφωνία σχετικά με το μακροπρόθεσμο νομικό πλαίσιο το συντομότερο δυνατόν, και με σκοπό να αποφευχθούν οποιεσδήποτε περαιτέρω παρατάσεις του κανονισμού (ΕΕ) 2021/1232 στο μέλλον. Επιπλέον, λαμβανομένου υπόψη ότι ο κανονισμός (ΕΕ) 2021/1232 επρόκειτο να εφαρμοστεί για περιορισμένο χρονικό διάστημα, είναι αναγκαίο να αποσαφηνιστούν ορισμένες διατάξεις του και να προσαρμοστούν στα αποτελέσματα των εκτελεστικών εκθέσεων της Επιτροπής, της 19ης Δεκεμβρίου 20231α  και της 27ης Νοεμβρίου 20251β (στο εξής: εκθέσεις εφαρμογής του 2023 και του 2025).

	
	___________

	
	1a  COM(2023)0797

	
	1β  COM(2025)0740


Or. <Original>{EN}en</Original>
</Amend>
<Amend>Τροπολογία		<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 5 α (νέα)</Article>
	

	Κείμενο που προτείνει η Επιτροπή
	Τροπολογία

	
	(5α)	Το γεγονός και μόνον ότι ορισμένοι πάροχοι υπηρεσιών διαπροσωπικών επικοινωνιών ανεξαρτήτως αριθμών εφαρμόζουν τεχνολογίες εντοπισμού σε εθελοντική βάση δεν απαλλάσσει τους συννομοθέτες από την ευθύνη τους να θεσπίσουν ολοκληρωμένο νομικό πλαίσιο που να πληροί τις απαιτήσεις των άρθρων 7 και 8 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης) και δεν υπονομεύει την απαγόρευση της γενικής παρακολούθησης βάσει του δικαίου της Ένωσης.


Or. <Original>{EN}en</Original>
</Amend>
<Amend>Τροπολογία		<NumAm>4</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 5 β (νέα)</Article>
	

	Κείμενο που προτείνει η Επιτροπή
	Τροπολογία

	
	(5β)	Καμία διάταξη του παρόντος κανονισμού δεν θα πρέπει να ερμηνεύεται ως απαγόρευση, αποδυνάμωση ή υπονόμευση της διατερματικής κρυπτογράφησης. Ειδικότερα, δεν θα πρέπει να απαγορεύεται στους παρόχους να προσφέρουν διατερματικές κρυπτογραφημένες υπηρεσίες.


Or. <Original>{EN}en</Original>
</Amend>
<Amend>Τροπολογία		<NumAm>5</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7 α (νέα)</Article>
	

	Κείμενο που προτείνει η Επιτροπή
	Τροπολογία

	
	(7α)	Η επεξεργασία φωτογραφιών και βίντεο δυνάμει του κανονισμού (ΕΕ) 2021/1232 θα πρέπει πάντα να θεωρείται επεξεργασία ειδικών κατηγοριών προσωπικών δεδομένων, δυνάμει του άρθρου 9 του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου1α, καθώς οι φωτογραφίες και τα βίντεο αποτελούν βιομετρικά δεδομένα που υποβάλλονται σε επεξεργασία με ειδικά τεχνικά μέσα, τα οποία επιτρέπουν την αδιαμφισβήτητη ταυτοποίηση ή επαλήθευση της ταυτότητας φυσικού προσώπου.

	
	___________

	
	1a Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Τροπολογία		<NumAm>6</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7 β (νέα)</Article>
	

	Κείμενο που προτείνει η Επιτροπή
	Τροπολογία

	
	(7β)	Υπό το πρίσμα των εκθέσεων εφαρμογής του 2023 και του 2025, προκειμένου να διασφαλιστούν η συνέπεια και η σαφήνεια, οι ορισμοί που δεν είναι πλέον συναφείς λόγω ελλιπών, ανακριβών δεδομένων τα οποία δεν μπορούν να υποβληθούν σε ανεξάρτητο έλεγχο θα πρέπει να διαγραφούν από τον κανονισμό (ΕΕ) 2021/1232. Δεδομένου ότι το πεδίο εφαρμογής του κανονισμού (ΕΕ) 2021/1232 δεν θα πρέπει να περιλαμβάνει τον εντοπισμό υλικού που δεν έχει χαρακτηριστεί προηγουμένως ως υλικό διαδικτυακής σεξουαλικής κακοποίησης παιδιών ή άγρας παιδιών, οι ορισμοί τους είναι περιττοί και, ως εκ τούτου, θα πρέπει να διαγραφούν. Στις εκθέσεις εφαρμογής του 2023 και του 2025 τονίζεται επίσης ότι δεν μπορούν να χρησιμοποιηθούν αξιόπιστα δεδομένα σχετικά με την αναλογικότητα του εντοπισμού υλικού που δεν έχει χαρακτηριστεί προηγουμένως ως υλικό διαδικτυακής σεξουαλικής κακοποίησης παιδιών ή άγρας παιδιών για να δικαιολογηθεί ο περιορισμός ορισμένων δικαιωμάτων, όπως προβλέπεται στην οδηγία 2002/58/ΕΚ και στα άρθρα 7 και 8 του Χάρτη.


Or. <Original>{EN}en</Original>
</Amend>
<Amend>Τροπολογία		<NumAm>7</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7 γ (νέα)</Article>
	

	Κείμενο που προτείνει η Επιτροπή
	Τροπολογία

	
	(7γ)	Λαμβανομένου υπόψη του γεγονότος ότι δεν έχει αποδειχθεί η αποτελεσματικότητα του κανονισμού (ΕΕ) 2021/1232 όσον αφορά υλικό που δεν έχει χαρακτηριστεί προηγουμένως ως υλικό διαδικτυακής σεξουαλικής κακοποίησης παιδιών ή την άγρα παιδιών, καθώς και του αντικτύπου στο απόρρητο των επικοινωνιών, όπως προβλέπεται στην οδηγία 2002/58/ΕΚ του Ευρωπαϊκού Κοινοβουλίου και του Συμβουλίου1α, ο εντοπισμός υλικού που δεν έχει χαρακτηριστεί προηγουμένως ως υλικό σεξουαλικής κακοποίησης παιδιών και άγρας παιδιών θα πρέπει να εξαιρεθούν από το πεδίο εφαρμογής του κανονισμού (ΕΕ) 2021/1232. Ωστόσο, προκειμένου να αποτραπεί η άγρα παιδιών, ορισμένοι πάροχοι υπηρεσιών διαπροσωπικών επικοινωνιών ανεξαρτήτως αριθμών μπορούν και ενθαρρύνονται να λαμβάνουν μέτρα μετριασμού, τα οποία δεν έρχονται σε αντίθεση με την οδηγία 2002/58/ΕΚ.

	
	___________

	
	1a Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες) (ΕΕ L 201 της 31.7.2002, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Τροπολογία		<NumAm>8</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7 δ (νέα)</Article>
	

	Κείμενο που προτείνει η Επιτροπή
	Τροπολογία

	
	(7δ)	Εφόσον ο μοναδικός στόχος του παρόντος κανονισμού είναι να επιτρέψει την περιορισμένη και στοχευμένη, τροποποιημένη συνέχιση ορισμένων υφιστάμενων δραστηριοτήτων που αποσκοπούν στην καταπολέμηση της σεξουαλικής κακοποίησης παιδιών στο διαδίκτυο, η παρέκκλιση που προβλέπεται από τον παρόντα κανονισμό θα πρέπει να περιορίζεται σε καθιερωμένες τεχνολογίες που χρησιμοποιούνται από ορισμένους παρόχους διαπροσωπικών επικοινωνιών ανεξαρτήτως αριθμών με σκοπό τον εντοπισμό, την καταγγελία και την αφαίρεση υλικού σεξουαλικής κακοποίησης παιδιών, το οποίο λειτουργεί αντιστοιχίζοντας εικόνες και βίντεο σε μια βάση δεδομένων με μοναδικές, μη μετατρέψιμες ψηφιακές υπογραφές («hash») γνωστού υλικού σεξουαλικής κακοποίησης παιδιών.


Or. <Original>{EN}en</Original>
</Amend>
<Amend>Τροπολογία		<NumAm>9</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7 ε (νέα)</Article>
	

	Κείμενο που προτείνει η Επιτροπή
	Τροπολογία

	
	(7ε)	Προκειμένου να διασφαλιστεί επαρκές επίπεδο διαφάνειας και λογοδοσίας, καθώς και να καταστεί δυνατή η ολοκληρωμένη και συγκρίσιμη υποβολή εκθέσεων, είναι αναγκαίο να συμπεριληφθούν διοικητικά πρόστιμα για τη μη συμμόρφωση ορισμένων παρόχων υπηρεσιών διαπροσωπικών επικοινωνιών ανεξαρτήτως αριθμών με τις υποχρεώσεις και τις απαιτήσεις υποβολής εκθέσεων και διαφάνειας, ιδίως με τη χρήση του τυποποιημένου εντύπου για την υποβολή εκθέσεων όπως θεσπίστηκε με τον κανονισμό (ΕΕ) 2024/1307 του Ευρωπαϊκού Κοινοβουλίου και του Συμβουλίου11α και τον επακόλουθο εκτελεστικό κανονισμό (ΕΕ) 2024/29161 της Επιτροπής1β.

	
	___________

	
	1a Κανονισμός (ΕΕ) 2024/1307 του Ευρωπαϊκού Κοινοβουλίου και του Συμβουλίου, της 29ης Απριλίου 2024, για την τροποποίηση του κανονισμού (ΕΕ) 2021/1232 περί προσωρινής παρεκκλίσεως από ορισμένες διατάξεις της οδηγίας 2002/58/ΕΚ όσον αφορά τη χρήση τεχνολογιών από παρόχους υπηρεσιών διαπροσωπικών επικοινωνιών ανεξαρτήτως αριθμών για την επεξεργασία προσωπικών και άλλων δεδομένων προς καταπολέμηση της σεξουαλικής κακοποίησης παιδιών στο διαδίκτυο (ΕΕ L, 2024/1307, 14.5.2024, ELI: http://data.europa.eu/eli/reg/2024/1307/oj).

	
	1β Εκτελεστικός κανονισμός (ΕΕ) 2024/2916 της Επιτροπής, της 25ης Νοεμβρίου 2024, για τον καθορισμό τυποποιημένου εντύπου όσον αφορά τα στοιχεία που περιλαμβάνονται στην έκθεση σχετικά με την επεξεργασία δεδομένων προσωπικού χαρακτήρα που δημοσιεύεται και υποβάλλεται στην αρμόδια εποπτική αρχή και στην Επιτροπή από τους παρόχους υπηρεσιών βάσει του κανονισμού (ΕΕ) 2021/1232 του Ευρωπαϊκού Κοινοβουλίου και του Συμβουλίου (ΕΕ L, 2024/2916, 26.11.2024, ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Τροπολογία		<NumAm>10</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 7 στ (νέα)</Article>
	

	Κείμενο που προτείνει η Επιτροπή
	Τροπολογία

	
	(7στ)	Προκειμένου να ενισχυθεί η επιβολή των κανόνων του κανονισμού (ΕΕ) 2021/1232, πρέπει να επιβάλλονται διοικητικά πρόστιμα για κάθε παράβαση του κανονισμού, επιπλέον ή αντί των κατάλληλων μέτρων που επιβάλλονται από την εποπτική αρχή σύμφωνα με τον εν λόγω κανονισμό.


Or. <Original>{EN}en</Original>
</Amend>
<Amend>Τροπολογία		<NumAm>11</NumAm>
<DocAmend>Πρόταση κανονισμού</DocAmend>
<Article>Άρθρο -1 (νέο)</Article>
<DocAmend2>Κανονισμός (ΕΕ) 2021/1232</DocAmend2>
<Article2>Αιτιολογική σκέψη 16</Article2>
	

	Κείμενο που προτείνει η Επιτροπή
	Τροπολογία


	
	Άρθρο -1

	
	Η αιτιολογική σκέψη 16 του κανονισμού (ΕΕ) 2021/1232 αντικαθίσταται από το ακόλουθο κείμενο:

	
	«Τα είδη τεχνολογιών που χρησιμοποιούνται για τους σκοπούς του παρόντος κανονισμού θα πρέπει να παρεμβαίνουν όσο το δυνατόν λιγότερο στην ιδιωτική ζωή, σύμφωνα με την εξέλιξη της τεχνολογίας στον κλάδο. Οι τεχνολογίες αυτές δεν θα πρέπει να χρησιμοποιούνται για το συστηματικό φιλτράρισμα και τη σάρωση κειμένων στις επικοινωνίες, εκτός εάν αυτό γίνεται αποκλειστικά για τον εντοπισμό μοτίβων που υποδεικνύουν πιθανούς συγκεκριμένους λόγους για υπόνοια διαδικτυακής σεξουαλικής κακοποίησης παιδιών, και δεν θα πρέπει να μπορούν να οδηγούν σε συναγωγή συμπερασμάτων σχετικά με το περιεχόμενο των επικοινωνιών.»


Or. <Original>{EN}en</Original>
</Amend>
<Amend>Τροπολογία		<NumAm>12</NumAm>
<DocAmend>Πρόταση κανονισμού</DocAmend>
<Article>Άρθρο -1 α (νέο)</Article>
<DocAmend2>Κανονισμός (ΕΕ) 2021/1232</DocAmend2>
<Article2>Αιτιολογική σκέψη 21</Article2>
	

	Κείμενο που προτείνει η Επιτροπή
	Τροπολογία


	
	Άρθρο -1α

	
	Η αιτιολογική σκέψη 21 του κανονισμού (ΕΕ) 2021/1232 αντικαθίσταται από το ακόλουθο κείμενο:

	
	«Προκειμένου να διασφαλιστούν η διαφάνεια και η λογοδοσία όσον αφορά τις δραστηριότητες που ασκούνται σύμφωνα με την παρέκκλιση που προβλέπεται στον παρόντα κανονισμό, οι πάροχοι θα πρέπει, έως τις 3 Φεβρουαρίου 2022, και στη συνέχεια έως τις 31 Ιανουαρίου κάθε έτους, να δημοσιεύουν και να υποβάλλουν εκθέσεις στην αρμόδια εποπτική αρχή που ορίζεται σύμφωνα με τον κανονισμό (ΕΕ) 2016/679 (στο εξής: εποπτική αρχή) και στην Επιτροπή. Αυτές οι εκθέσεις θα πρέπει να αφορούν την επεξεργασία που εμπίπτει στο πεδίο εφαρμογής του παρόντος κανονισμού, μεταξύ άλλων σχετικά με το είδος και τον όγκο των δεδομένων που υποβάλλονται σε επεξεργασία, τους ειδικούς λόγους για την επεξεργασία προσωπικών δεδομένων σύμφωνα με τον κανονισμό (ΕΕ) 2016/679, τους λόγους διαβίβασης δεδομένων προσωπικού χαρακτήρα εκτός της Ένωσης σύμφωνα με το κεφάλαιο V του κανονισμού (ΕΕ) 2016/679, κατά περίπτωση, τον αριθμό των περιστατικών σεξουαλικής κακοποίησης παιδιών στο διαδίκτυο που εντοπίζονται, τον αριθμό των περιστατικών όπου χρήστης υπέβαλε καταγγελία στον εσωτερικό μηχανισμό προσφυγής ή ζήτησε ένδικη προστασία, καθώς και το επιτευχθέν αποτέλεσμα, τον αριθμό και τον λόγο σφαλμάτων (ψευδώς θετικά αποτελέσματα) των διαφόρων χρησιμοποιούμενων τεχνολογιών, τα μέτρα περιορισμού του ποσοστού σφάλματος και το ποσοστό σφάλματος που επιτυγχάνεται, την πολιτική για τη διατήρηση δεδομένων και τις εγγυήσεις προστασίας των δεδομένων σύμφωνα με τον κανονισμό (ΕΕ) 2016/679, και τις επωνυμίες των φορέων που ενεργούν προς το δημόσιο συμφέρον κατά της σεξουαλικής κακοποίησης παιδιών με τους οποίους ανταλλάσσονται δεδομένα σύμφωνα με τον παρόντα κανονισμό.»


Or. <Original>{EN}en</Original>
</Amend>
<Amend>Τροπολογία		<NumAm>13</NumAm>
<DocAmend>Πρόταση κανονισμού</DocAmend>
<Article>Άρθρο -1 β (νέο)</Article>
<DocAmend2>Κανονισμός (ΕΕ) 2021/1232</DocAmend2>
<Article2>Άρθρο 2 – σημείο 3</Article2>
	

	Κείμενο που προτείνει η Επιτροπή
	Τροπολογία

	
	Άρθρο -1β

	
	Στο άρθρο 2 του κανονισμού (ΕΕ) 2021/1232, το σημείο 3 διαγράφεται.


Or. <Original>{EN}en</Original>
</Amend>
<Amend>Τροπολογία		<NumAm>14</NumAm>
<DocAmend>Πρόταση κανονισμού</DocAmend>
<Article>Άρθρο -1 γ (νέο)</Article>
<DocAmend2>Κανονισμός (ΕΕ) 2021/1232</DocAmend2>
<Article2>Άρθρο 2 – σημείο 4</Article2>
	

	Κείμενο που προτείνει η Επιτροπή
	Τροπολογία

	
	Άρθρο -1γ

	
	Στο άρθρο 2 του κανονισμού (ΕΕ) 2021/1232, το σημείο 4 διαγράφεται.


Or. <Original>{EN}en</Original>
</Amend>
<Amend>Τροπολογία		<NumAm>15</NumAm>
<DocAmend>Πρόταση κανονισμού</DocAmend>
<Article>Άρθρο -1 δ (νέο)</Article>
<DocAmend2>Κανονισμός (ΕΕ) 2021/1232</DocAmend2>
<Article2>Άρθρο 3 – παράγραφος 1</Article2>
	

	Κείμενο που προτείνει η Επιτροπή
	Τροπολογία

	
	Άρθρο -1δ

	
	Στο άρθρο 3 του κανονισμού (ΕΕ) 2021/1232, η παράγραφος 1 αντικαθίσταται από το ακόλουθο κείμενο:

	
	«1. Το άρθρο 5 παράγραφος 1 και το άρθρο 6 παράγραφος 1 της οδηγίας 2002/58/ΕΚ δεν εφαρμόζονται στο απόρρητο των επικοινωνιών που συνδέεται με την εκ μέρους των παρόχων επεξεργασία προσωπικών δεδομένων όσον αφορά την παροχή υπηρεσιών διαπροσωπικών επικοινωνιών ανεξαρτήτως αριθμών υπό την προϋπόθεση ότι:
α) η επεξεργασία: 
i) είναι απολύτως αναγκαία για τη χρήση ειδικής τεχνολογίας με αποκλειστικό σκοπό τον εντοπισμό και την αφαίρεση γνωστού διαδικτυακού υλικού σεξουαλικής κακοποίησης παιδιών και την καταγγελία του στις αρχές επιβολής του νόμου και σε φορείς που ενεργούν προς το δημόσιο συμφέρον κατά της σεξουαλικής κακοποίησης παιδιών·
ii) είναι αναλογική και περιορίζεται σε τεχνολογίες που χρησιμοποιούνται από παρόχους για τον σκοπό που ορίζεται στο σημείο i)· 
iii) περιορίζεται σε δεδομένα περιεχομένου τα οποία είναι απολύτως απαραίτητα για τον σκοπό του σημείου i)· 
iv) περιορίζεται στα απολύτως αναγκαία για τον σκοπό του σημείου i)· 
β) οι τεχνολογίες που χρησιμοποιούνται για τον σκοπό του στοιχείου α) σημείο i) της παρούσας παραγράφου συμβαδίζουν με τις τελευταίες εξελίξεις στον κλάδο και παρεμβαίνουν όσο το δυνατόν λιγότερο στην ιδιωτική ζωή, μεταξύ άλλων όσον αφορά την αρχή της προστασίας των δεδομένων ήδη από τον σχεδιασμό και εξ ορισμού, όπως ορίζεται στο άρθρο 25 του κανονισμού (ΕΕ) 2016/679, και στον βαθμό που χρησιμοποιούνται για τον εντοπισμό πιθανού γνωστού υλικού σεξουαλικής κακοποίησης παιδιών στο διαδίκτυο· 
γ) όσον αφορά οποιαδήποτε ειδική τεχνολογία που χρησιμοποιείται για το σκοπό του στοιχείου α) σημείο i) της παρούσας παραγράφου, έχει πραγματοποιηθεί προηγούμενη εκτίμηση αντικτύπου επί της προστασίας των δεδομένων σύμφωνα με το άρθρο 35 του κανονισμού (ΕΕ) 2016/679 και ως προς τη διαδικασία προηγούμενης διαβούλευσης του άρθρου 36 του εν λόγω κανονισμού· 
δ) όσον αφορά νέες τεχνολογίες, δηλαδή τεχνολογίες για τον εντοπισμό διαδικτυακού υλικού σεξουαλικής κακοποίησης παιδιών οι οποίες δεν έχουν χρησιμοποιηθεί από κανέναν πάροχο σε σχέση με υπηρεσίες που παρασχέθηκαν σε χρήστες υπηρεσιών διαπροσωπικών επικοινωνιών ανεξαρτήτως αριθμών («χρήστες») στην Ένωση πριν από τις 2 Αυγούστου 2021, ο πάροχος ενημερώνει την αρμόδια αρχή σχετικά με τα μέτρα που έλαβε για να αποδείξει τη συμμόρφωση με τις γραπτές συμβουλές που εκδόθηκαν σύμφωνα με το άρθρο 36 παράγραφος 2 του κανονισμού (ΕΕ) 2016/679 από την αρμόδια εποπτική αρχή («εποπτική αρχή»), η οποία ορίστηκε σύμφωνα με το κεφάλαιο VI τμήμα 1 του κανονισμού (ΕΕ) 2016/679, κατά τη διάρκεια της διαδικασίας προηγούμενης διαβούλευσης· 
ε) οι τεχνολογίες που χρησιμοποιούνται είναι επαρκώς αξιόπιστες υπό την έννοια ότι περιορίζουν στον μέγιστο δυνατό βαθμό το ποσοστό των σφαλμάτων όσον αφορά τον εντοπισμό περιεχομένου που συνιστά γνωστό υλικό σεξουαλικής κακοποίησης παιδιών στο διαδίκτυο και, εφόσον προκύψουν τέτοια περιστασιακά σφάλματα, οι συνέπειές τους διορθώνονται χωρίς καθυστέρηση· 
στ) οι πάροχοι: 
i) έχουν θεσπίσει εσωτερικές διαδικασίες για την πρόληψη των καταχρήσεων, της μη εξουσιοδοτημένης πρόσβασης, καθώς και της με εξουσιοδοτημένης διαβίβασης προσωπικών δεδομένων· 
ii) διασφαλίζουν την ανθρώπινη εποπτεία και, εφόσον κρίνεται αναγκαίο, την ανθρώπινη παρέμβαση κατά την επεξεργασία προσωπικών δεδομένων, με τη χρήση τεχνολογιών που διέπονται από τον παρόντα κανονισμό· 
iii) διασφαλίζουν ότι δεν καταγγέλλεται χωρίς προηγούμενη ανθρώπινη επιβεβαίωση, στις αρχές επιβολής του νόμου ή σε φορείς που ενεργούν προς το δημόσιο συμφέρον κατά της σεξουαλικής κακοποίησης παιδιών, υλικό που δεν έχει προηγουμένως χαρακτηρισθεί ως διαδικτυακό υλικό σεξουαλικής κακοποίησης παιδιών ή άγρας παιδιών με τρόπους άλλους πέραν του εθελοντικού εντοπισμού· 
iv) έχουν θεσπίσει κατάλληλες διαδικασίες και μηχανισμούς προσφυγής, ώστε οι χρήστες να μπορούν να υποβάλλουν καταγγελίες σε αυτούς εντός εύλογου χρονικού διαστήματος με σκοπό να παρουσιάσουν τις απόψεις τους· 
v) ενημερώνουν τους χρήστες με σαφή, ευδιάκριτο και κατανοητό τρόπο ότι επικαλούνται τη διά του παρόντος κανονισμού εισαγομένη παρέκκλιση από τα άρθρα 5 παράγραφος 1 και 6 παράγραφος 1 της οδηγίας 2002/58/ΕΚ όσον αφορά το απόρρητο των επικοινωνιών των χρηστών, για τον αποκλειστικό σκοπό του στοιχείου α) σημείο i) της παρούσας παραγράφου, για τη λογική των μέτρων που έλαβαν βάσει της παρέκκλισης και τον αντίκτυπο στο απόρρητο των επικοινωνιών των χρηστών, συμπεριλαμβανομένης της δυνατότητας ανταλλαγής δεδομένων προσωπικού χαρακτήρα με τις αρχές επιβολής του νόμου και τους φορείς που ενεργούν προς το δημόσιο συμφέρον κατά της σεξουαλικής κακοποίησης παιδιών· 
vi) ενημερώνουν τους χρήστες, όταν έχει αφαιρεθεί το περιεχόμενο των χρηστών ή έχει αποκλειστεί ο λογαριασμός τους ή έχει ανασταλεί η προς αυτούς παροχή υπηρεσίας, σχετικά με: 
1) τους τρόπους προσφυγής εναντίον τους· 
2) τη δυνατότητα υποβολής καταγγελίας σε εποπτική αρχή· και 
3) το δικαίωμα δικαστικής προσφυγής· 
vii) δημοσιεύουν και υποβάλλουν έκθεση στην αρμόδια εποπτική αρχή στην Επιτροπή έως τις 3 Φεβρουαρίου 2022, και στη συνέχεια έως τις 31 Ιανουαρίου κάθε έτους, σχετικά με την επεξεργασία προσωπικών δεδομένων δυνάμει του παρόντος κανονισμού που περιλαμβάνει: 
1) το είδος και τον όγκο των δεδομένων που υποβάλλονται σε επεξεργασία· 
2) τον ειδικό λόγο για την επεξεργασία σύμφωνα με τον κανονισμό (ΕΕ) 2016/679· 
3) τον νομικό λόγο για τις διαβιβάσεις προσωπικών δεδομένων εκτός της Ένωσης σύμφωνα με το κεφάλαιο V του κανονισμού (ΕΕ) 2016/679, κατά περίπτωση· 
4) τον αριθμό των εντοπισθέντων περιστατικών σεξουαλικής κακοποίησης παιδιών στο διαδίκτυο, με χωριστά στοιχεία για τη σεξουαλική κακοποίηση παιδιών και την άγρα παιδιών· 
5) τον αριθμό των περιστατικών όπου χρήστης υπέβαλε καταγγελία στον εσωτερικό μηχανισμό προσφυγής ή σε δικαστική αρχή, καθώς και το αποτέλεσμα των καταγγελιών αυτών· 
6) τον αριθμό και τον λόγο σφαλμάτων (ψευδώς θετικά αποτελέσματα) των διαφόρων χρησιμοποιούμενων τεχνολογιών· 
7) τα μέτρα που εφαρμόζονται για τον περιορισμό του ποσοστού σφάλματος και το ποσοστό σφάλματος που επιτυγχάνεται· 
8) την πολιτική για τη διατήρηση δεδομένων και τις εγγυήσεις προστασίας των δεδομένων σύμφωνα με τον κανονισμό (ΕΕ) 2016/679· και 
9) τις επωνυμίες των φορέων που ενεργούν προς το δημόσιο συμφέρον κατά της σεξουαλικής κακοποίησης παιδιών με τους οποίους ανταλλάσσονται δεδομένα σύμφωνα με τον παρόντα κανονισμό· 
ζ) όταν εντοπίζονται ύποπτα περιστατικά σεξουαλικής κακοποίησης παιδιών στο διαδίκτυο, τα δεδομένα περιεχομένου και τα συναφή δεδομένα κίνησης που υφίστανται επεξεργασία για τους σκοπούς που ορίζονται στο στοιχείο α) σημείο i) , καθώς και τα προσωπικά δεδομένα που παράγονται μέσω της εν λόγω επεξεργασίας, αποθηκεύονται με ασφαλή τρόπο προκειμένου: 
i) να καταγγελθούν, χωρίς καθυστέρηση, τα ύποπτα περιστατικά σεξουαλικής κακοποίησης παιδιών στο διαδίκτυο στις αρμόδιες αρχές επιβολής του νόμου και στις δικαστικές αρχές ή σε φορείς που ενεργούν προς το δημόσιο συμφέρον κατά της σεξουαλικής κακοποίησης παιδιών· 
ii) να αποκλειστεί ο λογαριασμός του ενδιαφερόμενου χρήστη ή να ανασταλεί ή να διακοπεί η παροχή της υπηρεσίας σε αυτόν· 
iii) να δημιουργηθεί μια μοναδική, μη μετατρέψιμη ψηφιακή υπογραφή («hash») για τα δεδομένα που προσδιορίζονται με αξιόπιστο τρόπο ως διαδικτυακό υλικό σεξουαλικής κακοποίησης παιδιών· 
iv) να δοθεί στον ενδιαφερόμενο χρήστη η δυνατότητα να ζητήσει επανόρθωση από τον πάροχο ή να επιδιώξει διοικητική επανεξέταση ή δικαστική προσφυγή όσον αφορά το ύποπτο περιστατικό σεξουαλικής κακοποίησης παιδιών στο διαδίκτυο· ή 
v) να απαντώνται αιτήματα που υποβάλλονται από αρμόδιες αρχές επιβολής του νόμου και δικαστικές αρχές σύμφωνα με το εφαρμοστέο δίκαιο ώστε να τους παρέχονται τα αναγκαία δεδομένα για την πρόληψη, τον εντοπισμό, τη διερεύνηση, ή τη δίωξη ποινικών αδικημάτων που ορίζονται στην οδηγία 2011/93/ΕΕ· 
η) τα δεδομένα αποθηκεύονται για χρονικό διάστημα που δεν υπερβαίνει το απολύτως αναγκαίο για τον σκοπό του στοιχείου η) και, σε κάθε περίπτωση, δεν υπερβαίνει τους 12 μήνες από την ημερομηνία εντοπισμού του ύποπτου περιστατικού σεξουαλικής κακοποίησης παιδιών στο διαδίκτυο· 
i) κάθε περίπτωση αιτιολογημένης και επαληθευμένης υποψίας σεξουαλικής κακοποίησης παιδιών στο διαδίκτυο καταγγέλλεται χωρίς καθυστέρηση στις αρμόδιες εθνικές αρχές επιβολής του νόμου ή σε φορείς που ενεργούν προς το δημόσιο συμφέρον κατά της σεξουαλικής κακοποίησης παιδιών.»


Or. <Original>{EN}en</Original>
</Amend>
<Amend>Τροπολογία		<NumAm>16</NumAm>
<DocAmend>Πρόταση κανονισμού</DocAmend>
<Article>Άρθρο -1 ε (νέο)</Article>
<DocAmend2>Κανονισμός (ΕΕ) 2021/1232</DocAmend2>
<Article2>Άρθρο 9 – παράγραφος 1</Article2>
	

	Κείμενο που προτείνει η Επιτροπή
	Τροπολογία

	
	Άρθρο -1ε

	
	Στο άρθρο 9 του κανονισμού (ΕΕ) 2021/1232, η παράγραφος 1 αντικαθίσταται από το ακόλουθο κείμενο:

	
	«1. Βάσει των εκθέσεων που υποβάλλονται κατά το άρθρο 3 παράγραφος 1 στοιχείο ζ) σημείο vii) και των στατιστικών στοιχείων που υποβάλλονται κατά το άρθρο 8, η Επιτροπή έως τις 4 Σεπτεμβρίου 2026 εκπονεί έκθεση σχετικά με την εφαρμογή του παρόντος κανονισμού την οποία υποβάλλει και παρουσιάζει στο Ευρωπαϊκό Κοινοβούλιο και το Συμβούλιο.».


Or. <Original>{EN}en</Original>
</Amend>
<Amend>Τροπολογία		<NumAm>17</NumAm>
<DocAmend>Πρόταση κανονισμού</DocAmend>
<Article>Άρθρο -1 στ (νέο)</Article>
<DocAmend2>Κανονισμός (ΕΕ) 2021/1232</DocAmend2>
<Article2>Άρθρο 7 α (νέο)</Article2>
	

	Κείμενο που προτείνει η Επιτροπή
	Τροπολογία

	
	Άρθρο -1στ

	
	Προστίθεται το ακόλουθο άρθρο: 

	
	«Άρθρο 7α

	
	Γενικοί όροι επιβολής διοικητικών προστίμων

	
	Η Επιτροπή επιβάλλει πρόστιμα για την παράβαση ή τη μη συμμόρφωση με τον παρόντα κανονισμό, τα οποία σε κάθε μεμονωμένη περίπτωση είναι αποτελεσματικά, αναλογικά και αποτρεπτικά.

	
	Παραβάσεις του παρόντος κανονισμού επισύρουν διοικητικά πρόστιμα έως 10 000 000 EUR ή, σε περίπτωση επιχειρήσεων, έως το 2 % του συνολικού παγκόσμιου ετήσιου κύκλου εργασιών του προηγούμενου οικονομικού έτους, όποιο είναι υψηλότερο.

	
	Η άσκηση εκ μέρους της Επιτροπής των εξουσιών της δυνάμει του παρόντος άρθρου υπόκειται στις δέουσες δικονομικές εγγυήσεις σύμφωνα με το δίκαιο της Ένωσης και το δίκαιο του κράτους μέλους, συμπεριλαμβανομένης της άσκησης πραγματικής δικαστικής προσφυγής και της τήρησης της προσήκουσας διαδικασίας. 


Or. <Original>{EN}en</Original>
</Amend>
<Amend>Τροπολογία		<NumAm>18</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1</Article>
<DocAmend2>Κανονισμός (ΕΕ) 2021/1232</DocAmend2>
<Article2>Άρθρο 10 – παράγραφος 2</Article2>
	

	Κείμενο που προτείνει η Επιτροπή
	Τροπολογία

	Εφαρμόζεται έως τις 3 Απριλίου 2028.
	Εφαρμόζεται έως τις 3 Απριλίου 2027.


Or. <Original>{EN}en</Original>
</Amend></RepeatBlock-Amend>

Δήλωση εξ ονόματος της εισηγήτριας
Birgit Sippel
Πρόταση
ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
για την τροποποίηση του κανονισμού (ΕΕ) 2021/1232 όσον αφορά την παράταση της περιόδου εφαρμογής του 2025/0429 (COD)

Η προσωρινή παρέκκλιση έγινε αντιληπτή ως ένα αυστηρά προσωρινό και έκτακτο μέσο. Μοναδικός σκοπός της ήταν να δημιουργηθεί μια στενά καθορισμένη νομική γέφυρα, η οποία θα επιτρέπει στους παρόχους να λαμβάνουν μέτρα οικειοθελώς, παρέχοντας παράλληλα στους συννομοθέτες επαρκή χρονικό διάστημα για να σχεδιάσουν, να διαπραγματευτούν και να εγκρίνουν ένα ολοκληρωμένο και μόνιμο νομικό πλαίσιο για την πρόληψη και την καταπολέμηση της διαδικτυακής σεξουαλικής κακοποίησης παιδιών σε πλήρη συμμόρφωση με τα θεμελιώδη δικαιώματα. Δεν υπήρξε ποτέ η πρόθεση να αποτελέσει μακροχρόνιο υποκατάστατο μιας κατάλληλης νομοθετικής λύσης.

Ήδη η πρώτη πρόταση παράτασης παραβίασε τη δέσμευση αυτή. Από το 2023 το Ευρωπαϊκό Κοινοβούλιο είναι έτοιμο να αρχίσει διαπραγματεύσεις σχετικά με ένα μόνιμο πλαίσιο για την επίτευξη συμφωνίας το συντομότερο δυνατόν, με ρητό σκοπό την αποφυγή περαιτέρω παρατάσεων της προσωρινής παρέκκλισης. Παρά την πολιτική μας ετοιμότητα, το Συμβούλιο δεν αξιοποίησε αποτελεσματικά τον διαθέσιμο χρόνο. Ως εκ τούτου, βρισκόμαστε τώρα στην προβληματική κατάσταση όπου οι περιορισμοί βασικών θεμελιωδών δικαιωμάτων βάσει της οδηγίας για την προστασία της ιδιωτικής ζωής στις ηλεκτρονικές επικοινωνίες κινδυνεύουν να παραμείνουν σε ισχύ πολύ περισσότερο από ό,τι είχε αρχικά προβλεφθεί. Αυτή η παρατεταμένη εξάρτηση από έκτακτο μέτρο υπονομεύει την ασφάλεια δικαίου και διαβρώνει την εμπιστοσύνη στη δέσμευση της Ένωσης για αναλογικότητα και αναγκαιότητα.

Υπό το πρίσμα των δύο εκθέσεων εφαρμογής που δημοσίευσε η Ευρωπαϊκή Επιτροπή και λαμβανομένων υπόψη των ελλιπών και συχνά ανακριβών δεδομένων που παρέχουν τα κράτη μέλη και οι πάροχοι υπηρεσιών, είναι σημαντικό να εξαχθούν τα σωστά συμπεράσματα. Η Επιτροπή δεν ήταν σε θέση να κάνει διάκριση μεταξύ των καταγγελιών βάσει εθελοντικών μέτρων αφενός και των καταγγελιών από ΜΚΟ, σε ανοικτές τηλεφωνικές γραμμές, σε γραμμές βοήθειας και από χρήστες αφετέρου.

Η βάση τεκμηρίωσης παραμένει ανεπαρκής για να δικαιολογήσει ένα ευρύ πεδίο εφαρμογής. Ως εκ τούτου, κάθε περαιτέρω συνέχιση της προσωρινής παρέκκλισης πρέπει να περιορίζεται αυστηρά σε ό,τι είναι αποδεδειγμένα αναλογικό και αναγκαίο. Ειδικότερα, πρέπει να αποκλείονται οι δραστηριότητες που ενέχουν τον κίνδυνο να καταστούν γενικές υποχρεώσεις παρακολούθησης. Τούτο περιλαμβάνει τον εντοπισμό αθέμιτης προσέγγισης παιδιών και νέου υλικού σεξουαλικής κακοποίησης παιδιών, όπου η έλλειψη αξιόπιστων δεδομένων και σαφών διασφαλίσεων εγείρει σοβαρές ανησυχίες όσον αφορά τη συμμόρφωση με τα θεμελιώδη δικαιώματα.

Ταυτόχρονα, η εμπειρία από την προσωρινή παρέκκλιση αποκάλυψε ένα σημαντικό κενό στην επιβολή της νομοθεσίας. Επί του παρόντος, οι πάροχοι υπαγορεύουν τους πρακτικούς όρους υπό τους οποίους πραγματοποιείται η επεξεργασία, ενώ η Επιτροπή, ως ορισθείσα αρχή επιβολής του νόμου, δεν διαθέτει αποτελεσματικά εργαλεία για τη διασφάλιση της συμμόρφωσης. Οι υποχρεώσεις υποβολής εκθέσεων και οι απαιτήσεις διαφάνειας παραμένουν σε μεγάλο βαθμό ανεφάρμοστες, με αποτέλεσμα οι υπεύθυνοι χάραξης πολιτικής να μην διαθέτουν τις αξιόπιστες πληροφορίες που απαιτούνται για την αξιολόγηση της αποτελεσματικότητας, της αναλογικότητας και της αναγκαιότητας. Για να αντιμετωπιστεί αυτή η ανισορροπία, είναι επιτακτική ανάγκη να εξοπλιστεί η Επιτροπή με κατάλληλα μέσα επιβολής, συμπεριλαμβανομένου ενός αποτελεσματικού συστήματος προστίμων. Χωρίς αξιόπιστες κυρώσεις, οι υποχρεώσεις έχουν σε μεγάλο βαθμό δηλωτικό χαρακτήρα και η λογοδοσία αποδυναμώνεται. 

Δεδομένης της ρητής δέσμευσης για την αποφυγή περαιτέρω παρατάσεων της προσωρινής παρέκκλισης και με βάση την πολιτική βούληση για τη δημιουργία ενός μόνιμου πλαισίου, είμαι διατεθειμένη να στηρίξω μια αυστηρά περιορισμένη παράταση υπό σαφείς προϋποθέσεις. Η παράταση αυτή θα πρέπει να περιορίζεται αποκλειστικά στον εντοπισμό γνωστού υλικού σεξουαλικής κακοποίησης παιδιών με υπογραφή «hash» και να έχει μέγιστη διάρκεια δώδεκα μηνών. Οποιοδήποτε ευρύτερο πεδίο εφαρμογής θα ερχόταν σε αντίθεση τόσο με τον προσωρινό χαρακτήρα του μέσου όσο και με τα συμπεράσματα που πρέπει να συναχθούν από τα διαθέσιμα στοιχεία.

Παράλληλα, η Επιτροπή πρέπει να αξιοποιήσει πλήρως όλα τα εργαλεία που έχει στη διάθεσή της και να εκπονήσει πρόσθετη έκθεση εφαρμογής για τη στήριξη των εργασιών σχετικά με το μόνιμο μέσο. Η εν λόγω έκθεση πρέπει να υποβληθεί εντός της νόμιμης προθεσμίας και πρέπει να παρέχει σαφή και διαφανή αξιολόγηση του πότε, πώς και σε ποιον βαθμό η εθελοντική σάρωση έχει συμβάλει στην επίτευξη των δεδηλωμένων στόχων. Μόνο βάσει έγκαιρης, ακριβούς και ολοκληρωμένης ενημέρωσης μπορούν οι συννομοθέτες να λαμβάνουν τεκμηριωμένες αποφάσεις και να διασφαλίζουν ότι η αντίδραση της Ένωσης στη διαδικτυακή σεξουαλική κακοποίηση παιδιών είναι αποτελεσματική και σέβεται πλήρως τα θεμελιώδη δικαιώματα.

<FootprintIntro>Σύμφωνα με το άρθρο 8 του παραρτήματος Ι του Κανονισμού, η εισηγήτρια δηλώνει ότι έχει συμπεριλάβει στην έκθεσή της εισηγήσεις για θέματα που αφορούν το αντικείμενο του φακέλου που έλαβε κατά την εκπόνηση του σχεδίου έκθεσης από τους ακόλουθους εκπροσώπους συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας[footnoteRef:1] ή από τους ακόλουθους εκπροσώπους δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους:</FootprintIntro> [1:  Διοργανική συμφωνία, της 20ής Μαΐου 2021, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για ένα υποχρεωτικό Μητρώο Διαφάνειας (ΕΕ L 207 της 11.6.2021, σ. 1, ELI: http://data.europa.eu/eli/agree_interinstit/2021/611/oj).] 

	1. Εκπρόσωποι συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας

	2. Εκπρόσωποι δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους(3)

	

	

	


Ο ανωτέρω κατάλογος συντάσσεται υπό την αποκλειστική ευθύνη της εισηγήτριας.
Όταν φυσικά πρόσωπα προσδιορίζονται στον κατάλογο με το όνομά τους, με τα καθήκοντά τους ή και με τα δύο, η εισηγήτρια δηλώνει ότι έχει υποβάλει στα ενδιαφερόμενα φυσικά πρόσωπα την ανακοίνωση περί προστασίας δεδομένων αριθ. 484 του Ευρωπαϊκού Κοινοβουλίου (https://www.europarl.europa.eu/data-protect/index.do), η οποία ρυθμίζει τους όρους που ισχύουν για την επεξεργασία των προσωπικών τους δεδομένων και τα δικαιώματα που συνδέονται με την εν λόγω επεξεργασία.



image1.png




